DeSkaap | LekkeSlaap
DeSkaap is 'n skaap- en tamatieplaas net 4 km buite Napier in die Overberg. Ons bied die ideale verblyf vir gesinne met vermaak en opvoedkundige doendinge vir die jongspan.
Verblyf bestaan uit 3 eenslaapkamerkothuise, elk met 'n enkel- of dubbelbed en 'n en suite-badkamer met 'n stort, 1 tweeslaapkamerhuis met 'n gedeelde badkamer, 1 drieslaapkamerhuis met 'n en suite-badkamer wat oor 'n bad en 'n stort beskik, en daar is ook 'n bykomende badkamer met 'n stort.
Die boma-braai is omhein en het 'n ingeboude kroeg en 'n skilderagtige uitsig. Dit is geskik vir 30 persone of meer. DeSkaap het ook 'n lokaal vir privaat funksies, troues, en korporatiewe wegbreke met plek vir 100 mense. Besoekers is welkom om die plaas te verken, saam met die eende in die plaasdam te swem, tamaties te pluk en die lammertjies te voer.